**Литерарни конкурс „Мој смешни свет“**

**Име и презиме учесника:** Јеврем Недељковић

**Школа ученика:** ОШ,, Др Драган Херцог“, Београд

**Разред ученика:** 6. разред

**Име наставника:** Ивана Ковачевић

**Весела бајка о дечаку и месецу**

Био једном један дечак који је одувек маштао да се попне на месец. Живео је у осмој кући у селу са девет кућа. Сваког дана ишао је за жутом, предивном, жутом куглом и пратио месец, али никад није могао да дође до њега. Некад му се чинио као обична блештава мрља. Није могао да дође до њега. Месец је само блистао и бежао. Неваљалац један! Иначе, дечак је желео да се попне откад је чуо да су људи отишли на месец. Једног дана дечак је изашао из села и кренуо куда месец иде. Месец га је водио. Дечак је ишао и трчао. Дахтао је од умора, није могао да издржи да гледа тај сјај који му је понекад улазио у очи, а да не може да скочи на њега у тренутку и зграби га!

Одједном, угледао је далеко, преко седам гора и преко седам мора, свог деду. Деда је стајао поред једних мердевина које су се пружале до облака са својим пријатељима.

,,Идемо на месец!'', узвикну деда и загрли унука. Потом су се растали. Деда и другови пели су се се уз мердевине. Ишли су горе са храном и пићем, али нигде нису стигли. Дечак их је чекао, а после тога наставио даље.

Касније, он само угледа један сатић који је стао и то га подсети на деду. Дечак је ишао по свету, изводио јуначка дела и на крају је стигао до једног коња.

,,Ко си ти?''

,,Ја сам коњ са месечевим знаком на гриви, најбржи коњ на свету, твој пријатељ ако ме нахраниш и напојиш.''

Дечак га нахрани и напоји.

,,Шта желиш, господару?'', упита га одмах притом добар коњ, а дечак га помази.

,,Води ме докле се може ићи, на месец!''

Он поче да јаше и коњ за тили час стиже до НАСЕ, преко седам гора и седам мора. Као магијом, дечак порасте и претвори се у ваљаног делију, астронаута и позваше га у ракету. И ено га, и, и, и он и деда су данас на месецу, хватају зјале и играју шах.